ROMÂNIA
JUDEȚUL PRAHOVA
CONSILIUL LOCAL AL COMUNEI BUCOV

PROIECT DE HOTĂRÂRE
Nr. 6 din 15.01.2026
privind aprobarea numărului de posturi pentru asistenții personali ai persoanelor cu handicap grav, pentru anul 2026
Analizând temeiurile juridice, respectiv:
a. art.6 alin (2) din H.G. nr.427/2001 de aprobare a Normelor metodologice privind condițiile de încadrare, drepturile și obligațiile asistentului personal al persoanei cu handicap, modificată și completată ulterior coroborate cu prevederile art.35, art.44 din Legea nr.448/2006 privind promovarea și protecția persoanelor cu handicap și a Normei metodologice de aplicare a acesteia.
b. art.129 alin (1)-(2) lit.d) coroborate cu alin (7) lit.b) din O.U.G nr.57/2019 privind Codul Administrativ, cu modificările și completările ulterioare.
Luând act de:
a. referatul de aprobare nr. 4778/19.01.2026 al primarului Comunei  Bucov  prin care se arată necesitatea si oportunitatea aprobării numărului de posturi de asistenți personali în cadrul Primăriei comunei Bucov, pentru anul 2026.
b. raportul de specialitate nr. 4779/19.01.2026 al compartimentului Asistenta socială.
c. avizul comisiei de specialitate din cadrul consiliului local.
În temeiul prevederilor art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,



CONSILIUL LOCAL AL COMUNEI BUCOV
adoptă prezenta hotărâre:
Art.1. Se aprobă numărul de  35  posturi de asistenți personali ai persoanelor cu handicap, care necesită protecție specială, pentru anul 2026, în cadrul Primăriei Bucov.
Art.2. Începând cu data prezentei orice alte prevederi contrare își încetează aplicabilitatea.
Art.3. Prevederile prezentei vor fi duse la îndeplinire de Compartimentul Autoritate Tutelară, Asistență și Protecția Socială și comunicate celor interesați de secretarul general al comunei. 


INIȚIATOR PROIECT:
PRIMARUL COMUNEI BUCOV
SAVU ION



AVIZEAZĂ PENTRU LEGALITATE:
SECRETARUL GENERAL AL COMUNEI BUCOV



















ROMÂNIA

PRIMAR

Referat de aprobare
nr. 4778 / 19.01.2026
În conformitate cu prevederile art. 136 alin. (8) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, subsemnatul SAVU ION, Primarul Comunei Bucov, supun spre analiză și aprobare Consiliului Local al Comunei Bucov proiectul de hotărâre privind aprobarea numărului de posturi pentru asistenții personali ai persoanelor cu handicap grav, pentru anul 2026.
Necesitatea promovării acestui proiect de hotărâre rezultă din obligația autorităților administrației publice locale de a asigura protecția specială a persoanelor cu handicap grav, prin angajarea de asistenți personali, conform prevederilor Legii nr. 448/2006 privind protecția și promovarea drepturilor persoanelor cu handicap, cu modificările și completările ulterioare, precum și ale H.G. nr. 427/2001 pentru aprobarea Normelor metodologice privind condițiile de încadrare, drepturile și obligațiile asistentului personal al persoanei cu handicap.
La nivelul Comunei Bucov, numărul persoanelor încadrate în grad de handicap grav care beneficiază de asistent personal justifică menținerea și aprobarea unui număr corespunzător de posturi, astfel încât să fie asigurată continuitatea serviciilor de asistență socială și respectarea drepturilor acestor persoane.
Pentru anul 2026, se propune aprobarea unui număr de 35 de posturi de asistenți personali, în cadrul Primăriei Comunei Bucov, în limita prevederilor bugetare aprobate și cu respectarea legislației în vigoare.
Având în vedere cele prezentate, consider că proiectul de hotărâre este legal, oportun și necesar, motiv pentru care propun adoptarea acestuia în forma prezentată.
PRIMAR,
SAVU ION

📄 

 4779 / 19.01.2026
Compartimentul Asistență Socială

                           RAPORT DE SPECIALITATE
privind aprobarea numărului de posturi pentru asistenții personali ai persoanelor cu
 handicap grav, pentru anul 2026
În conformitate cu prevederile art. 136 alin. (8) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, Compartimentul Asistență Socială prezintă prezentul raport de specialitate la Proiectul de hotărâre privind aprobarea numărului de posturi pentru asistenții personali ai persoanelor cu handicap grav, pentru anul 2026.
Potrivit dispozițiilor art. 35 și art. 44 din Legea nr. 448/2006, persoanele cu handicap grav au dreptul la asistent personal, iar autoritățile administrației publice locale au obligația de a asigura încadrarea acestora, în condițiile legii. De asemenea, art. 6 alin. (2) din H.G. nr. 427/2001 stabilește cadrul legal privind angajarea și gestionarea activității asistenților personali.
La nivelul Comunei Bucov, evidențele Compartimentului Asistență Socială arată că, pentru anul 2026, se menține un număr semnificativ de persoane încadrate în grad de handicap grav care necesită protecție specială prin asistent personal. În acest context, aprobarea unui număr de 35 de posturi de asistenți personali este justificată și necesară pentru asigurarea continuității serviciilor sociale acordate.
	Menționăm că aceste posturi se încadrează în structura funcțională a Primăriei Comunei Bucov și vor fi finanțate în conformitate cu prevederile bugetului local și ale actelor normative în vigoare.
Având în vedere cele expuse, Compartimentul Asistență Socială avizează favorabil proiectul de hotărâre privind aprobarea numărului de posturi pentru asistenții personali ai persoanelor cu handicap grav, pentru anul 2026.
Întocmit,
Compartimentul Asistență Socială




ROMÂNIA

                                           HOTĂRÂREA
Nr. 6 din 28.01.2026
privind aprobarea numărului de posturi pentru asistenții personali ai persoanelor cu handicap grav, pentru anul 2026,
precum si raportul  de activitate pentru însoțitorii persoanelor cu handicap și celor cu indemnizații pe anul 2025.
Analizând temeiurile juridice, respectiv:
c. art.6 alin (2) din H.G. nr.427/2001 de aprobare a Normelor metodologice privind condițiile de încadrare, drepturile și obligațiile asistentului personal al persoanei cu handicap, modificată și completată ulterior coroborate cu prevederile art.35, art.44 din Legea nr.448/2006 privind promovarea și protecția persoanelor cu handicap și a Normei metodologice de aplicare a acesteia.
d. art.129 alin (1)-(2) lit.d) coroborate cu alin (7) lit.b) din O.U.G nr.57/2019 privind Codul Administrativ, cu modificările și completările ulterioare.
Luând act de:
d. referatul de aprobare nr. 4778/19.01.2026 al primarului Comunei  Bucov  prin care se arată necesitatea si oportunitatea aprobării numărului de posturi de asistenți personali în cadrul Primăriei comunei Bucov, pentru anul 2026.
e. raportul de specialitate nr. 4779/19.01.2026 al compartimentului Asistenta socială.
f. avizul comisiei de specialitate din cadrul consiliului local.
În temeiul prevederilor art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,



CONSILIUL LOCAL AL COMUNEI BUCOV
adoptă prezenta hotărâre:
Art.1. Se aprobă numărul de  35  posturi de asistenți personali ai persoanelor cu handicap, care necesită protecție specială, pentru anul 2026, în cadrul Primăriei Bucov.
Art.2. Se aprobă raportul  de activitate pentru însoțitorii persoanelor cu handicap și celor cu indemnizații pe anul 2025, conform anexei nr.1. care face parte integranta din prezenta hotărâre.
Art.3. Începând cu data prezentei orice alte prevederi contrare își încetează aplicabilitatea.
Art.4. Prevederile prezentei vor fi duse la îndeplinire de Compartimentul Autoritate Tutelară, Asistență și Protecția Socială și comunicate celor interesați de secretarul general al comunei. 


Președinte de ședință,
Nicolescu Nicolae


AVIZEAZĂ PENTRU LEGALITATE:
SECRETARUL GENERAL AL COMUNEI BUCOV
Nae Florentina CRistina





Hotărârea s-a adoptat cu 17 voturi ”pentru”
17 consilieri ”prezenți”
17 consilieri în funcție
